Ul lenner a feson evit ar skinwell niverel    Hiziv em eus choant da gaozeal deoch diwarbenn Miro.  Petra eo ?  Ur meziant e giz iTunes eo met evit ar video nemetken.  Klevet meus komz deus outan e podkast iProdweb war iprodweb.com, ur podkast mat e galleg diwarbenn urzhiaterien Apple hag ar moullan. Trugarez  dezho evit ar mennozh.  En Miro ez eus tu deoch koumanantin evit pellgargan kazi hep gouzout deoch an abadennou skinwell en linenn ez eus war ar rouedad.  Moien zo deoch ivez klask aes tre dre rummadou sujet, dre yezhou, e-touez ar chadennou keleier, pe ar chadennou evit deskin tra-man tra.  Renket a ri ho dibabou dre listennou choari er memes mod eget e-barzh iTunes pe radio.blog.club.com. Renablet eo al listennou se en tu kleiz dar skramm e-giz e ra iTunes. Un dra henvel ivez eo an doare  da espern plas war ho pladenn kalet en ur zistruj goude ur prantad ho po choazet ar fichennaouegou pellgarget. Tu zo deoch memes dibab nompas distruj podkast-man podkast.  Ar pezh a zo souezhus eo neo ket iTunes e-unan ken soupl hag aes eget Miro e kenver ar video.  Ar meziant se zo dedennus tre e doareou dober. Gouest eo da bellgargan ar podkastou video pe an abadennou hervez reolennou ho po choazet a ratozh hervez an eur, an devezh, ma zeo digor ar program hag all. Tu zo deoch rein dezhan ar  chomlech ivez.